
І. РЕЗЮМЕ
Програмата взима под внимание стратегическите цели за общинско развитие за периода 2019-2023г., като същевременно отразява намеренията на общината да кандидатства по Оперативните програми 2021-2027  и Програмата за развитие на селските райони 2014-2020г.  на ЕС. Идеята е да се използват възможностите, които представят тези програми на българските общини и с това да се допринесе за развитието и съвременното устройство на община Черноочене. Европейската ни ориентация, реализирана и изразена в настоящата действителност в нашата страна, е факт. Чрез оперативните програми и Програмата за развитие на селските райони 2014-2020 г. на ЕС пред нас се откриват големи възможности за осъществяване на положителни тенденции в обществено-икономическото развитие на общината. В тази връзка и в изпълнение на законодателството, регламентиращо местната власт, давайки си сметка за кредита на доверие, даден ми от населението в местните избори, считам, че изготвянето на програма за управление на общината през мандата е сериозно и отговорно изпитание. Основната цел, която си поставям е да работя колкото се може по - добре заедно с общинската администрация, кметовете на населените места, с подкрепата на общинските съветници за доброто бъдеще на жителите на Община Черноочене през следващите 4 години. Убеден съм, че добруването в нашата община може и трябва да се постигне с последователна и градивна политика в интерес на нашите граждани. В тази връзка ни предстои съвместна работа в привличането на допълнителни финансови ресурси от Оперативните програми и Програмата за развитие на селските райони 2014-2020 г. на ЕС, която ще ни позволи да подобрим местната и регионална инфраструктура, да осигурим по-добра, по- съвременна и  по - високо качествена образователна, здравна и социална среда.                                                                                     

Предложението се базира на актуализиран и детайлен анализ на инвестиционни проекти с приоритетно значение в 9 основни сфери: 
· ВиК

· Управление на отпадъците;

· Пътна инфраструктура;

· Подобряване на физическата среда ;

· Образователна инфраструктура;

· Социална инфраструктура;

· Културна инфраструктура;

· Спорт и спортна инфраструктура ;

· Туризъм;
Проектното предложение включва анализ на дейностите за подобряване на административно обслужване на гражданите и подобряване ефективността на местната администрация. Крайният резултат е документ, отразяващ възможностите на общината и съобразен със специфичните изисквания за избираемост за финансиране по Оперативните програми и Програмата за развитие на селските райони 2014-2020 г. на ЕС. Целите и обектите, залегнали в програмите, ще се финансират както със средства от еврофондовете, така и от собствени източници и инвестиционни кредити.
ІІ. ОСНОВНИ ПРИНЦИПИ НА УПРАВЛЕНИЕ

· Открито управление;

· Отговорно отношение към проблемите на общината и гражданите;

· Спазване на закона, зачитане на морала и обществените очаквания;

· Максимална ефективност на провежданите действия;

· Диалог с гражданите по различни проблеми на развитието и изграждането на общината;

· Прозрачност при управление на общината;

· Активно използване на европейските фондове;

· Гарантиране на обществения интерес при разходване на бюджетни средства.

ІІІ. ОСНОВНИ ЦЕЛИ

· Постигане на по добър стандарт на живот за жителите на общината;

· Целесъобразно, активно и прозрачно финансиране на общинските проекти;

· Развитие и модернизация на инфраструктурата на общината;

· Благоустройство на всички населени места в общината;

· Повече грижа за здравето на хората;

· Интеграция на лица и групи в неравностойно социално положение;

· Подобряване на училищната среда в общинските училища;

· Добри условия за спорт и младежки дейности;

· Постигане на хармония между развитието на общината и околната среда;

· Опазване и разумно използване на природното и културно-историческото наследство;

· Подобряване и усъвършенстване на системата за социални услуги на гражданите;

· Подобряване на административното обслужване.
ІV.ДЕЙНОСТИ ЗА ПОСТИГАНЕ НА ОСНОВНИТЕ ЦЕЛИ

Поставените цели ще бъдат постигнати посредством подобряване и развитие на:
1.Публичните услуги   

При предоставянето на публични услуги Община Черноочене ще се ръководи от принципите на прогнозируемост, ефективност и контрол от страна на гражданите.

2.Административни услуги
Достъп до информация, административна прозрачност и регламентираност на административните процедури в общинската администрация и кметствата чрез различни форми - указателни табели, диплянки, брошури, медии, провеждане на събрания и др. Повишаване на квалификацията на служителите на общинска администрация чрез обучения, осигуряване на консултации, организиране на атестации, за по-качествено и културно обслужване на населението. Продължаване на услугата „Обслужване на едно гише” за населението и бизнеса за комплексно административно обслужване в общината.
3.Инфраструктура 
Общината ще продължи изграждането на цялостна инфраструктура зависимост от конкретните нужди на населението и населените места, и стратегически цели обуславяни от:

- Дългосрочните политически документи за развитието на общината, приети с решение на Общинския съвет - прогнози, програми, стратегии, планове, които отразяват националните и европейски политики за развитието на местните общности;
-  Задачите, които произтичат от законите и актовете на Министерския съвет;

- Конкретни решения на Общинския съвет за управление на активите на общината и определените задачи с тези решения.

4.Образование
Главна ценност в образователната система е детето. Интересите на общинската администрация и кметовете в селата следва да бъдат подчинени на основната цел - осигуряване на равен достъп и качествено образование на децата.

Прецизен анализ за функционирането на училищата и детските градини на територията на общината и предприемане на конкретни действия за запазване баланса на интересите на ученици, училище, населено място/социални и демографски процеси и други.

Запазване и оптимизиране мрежата от училища и детски градини в съответствие с демографските тенденции включително с дофинансиране и подпомагане на училищата и детските градини при разработване на проекти и програми за осигуряване на допълнителни финансови ресурси. Подпомагане на училищата при разработване на програма за извънкласна и извънучилищна дейност. 
5. Социална политика 

           Социалната политика в община Черноочене ще бъде насочена към намаляване на безработицата, повишаване качеството на живот на хората с ниски доходи, 
за хора с увреждания, сираци, самотни майки, деца, нуждаещи се от закрила и болни възрастни хора. Продължаване на дейностите на Защитено жилище с.Патица и с. Минзухар, ефективното функциониране и подобряването на социалния статус на общината дава възможности за продължаване на добрата социална политика в община Черноочене . Съвместна дейност с ДСП гр. Кърджали и ДБТ гр. Кърджали по Националните програми за заетост: „Помощ за пенсиониране”, „Старт в кариерата”, „Асистент на хората с увреждания”, мерки по „Закона за насърчаване на заетостта”, продължаване на „Програмата за извършване на обществено полезни дейности”, стартиране на „Регионалната програма по заетостта”, квалификация и преквалификация на персонала на администрацията, който се занимава със социални програми и др.

6. Спорт
Насърчаване на масовия спорт, привличане на децата и младежите в спортните зали и подпомагане на клубната дейност. Изградените спортни бази спортен комплекс (стадион) в село Черноочене и центрове за свободно време и спорт на територията на община Черноочене в селата Бели вир, Паничково, Комунига, Габрово, Лясково, Даскалово, Дядовско, Житница, Минзухар, Пряпорец, Петелово създадоха условията за масова физкултура. 
7. Туризъм 


Проектите, които биха могли да получат финансиране са обекти свързани с развитието на селски туризъм „Утробата”, „Тракийски култов комплекс” край с.Ночево, „Тракийска крепост” край с. Женда, „Тракийски мегалити с шарапана” край с.Ночево, ловен туризъм свързани с Държавна дивечовъдна станция с. Женда и др.
8. Култура

             Културата е духовния облик на община Черноочене, колкото по-пъстра и многообразна бъде, толкова повече ще се обогатяват гражданите на Черноочене. Толерантност, взаимопомощ и насърчаване на различията в рамките на общоприетите от местната общност правила.

            Ще продължи работата с читалищата на територията на общината и активното им участие в културния живот. Попълване на библиотечния фонд, нови форми на дейност с привличането на младите хора, включително чрез интернет. Ангажиране на читалищната дейност при религиозни, официални, национални и други празници. Подпомагане на дейността на народните читалища чрез осигуряване на субсидии за дейността им и подобряване на материалната база. Ежегодно приемане на планове за развитие на читалищната дейност.

             Особено внимание ще бъде обърнато на младите хора към повишаване на ролята им за формиране на гражданското общество в съответствие с принципите на Европейската харта чрез информационни кампании, популяризиране развитието и насоките на Европейската младежка политика на програмите за реализиране на младежки проекти, изграждане на активно партньорство между младежките организации, местна власт, бизнес и НПО. 

V.ИНВЕСТИЦИОННИ ПРОЕКТИ С ПРИОРИТЕТНО ЗНАЧЕНИЕ И АДМИНИСТРАТИВНО ОБСЛУЖВАНЕ
1. Водопреносни и канализационни мрежи /В и К / 

Община Черноочене планира да изгради канализационни системи във всички села, чиито отпадни води към момента се отвеждат в септични ями и в прилежащите реки.
Приоритетни проекти са:

· Реконструкция на съществуваща водопроводна мрежа  с. Черноочене

· Реконструкция на съществуваща водопроводна мрежа  с. Каблешково

· Реконструкция на съществуваща водопроводна мрежа и изграждане на канализационна мрежа за отпадъчни води с. Железник

· ПСОВ – с.Черноочене

· ПСОВ  - с. Железник

· Реконструкция на водоснабдителната система на с.Бели вир 

· Изграждане на водоснабдителна мрежа от нови водоизточници по населени места от територията на община Черноочене

· Реконструкция на водопроводната мрежа и изграждане на канализационна мрежа и ПСОВ в село Габрово

· Реконструкция на водопроводната мрежа и изграждане на канализационна мрежа и ПСОВ в село Лясково 

· Реконструкция на водопроводната мрежа и изграждане на канализационна мрежа и ПСОВ в село Петелово

· Изграждане на канализационна мрежа и  ПСОВ в малките населени места от община Черноочене

2. Управление на отпадъците
Основни мерки в Програмата, касаещи управлението на отпадъци са затваряне и рекултивиране на всички стари сметища в населените места, рекултивация на замърсени терени, укрепване на предприятията за сметосъбиране, сметоизвозване и обработка на отпадъците и въвеждане на разделено събиране на битовите и промишлени отпадъци. 
3. Пътна и икономическа инфраструктура
Община Черноочене ще развива транспортна политика, съобразена с икономическата обстановка, отчитаща директното влияние на транспортния коридор 9 върху развитието на региона. Максимално ще бъдат използвани възможностите, които предлага ЕС за финансиране на общинска пътна инфраструктура, която да спомага включването към националната инфраструктура и оттам към трансевропейската транспортна мрежа. Програмите, които подпомагат развитието на общинската пътна мрежа, способстваща интеграцията на населените места в рамките на общината, увеличаваща мобилността на работната сила и улесняваща достъпа до различни видове услуги по Оперативните програми и Програмата за развитие на селските райони 2014-2020 г. на ЕС. Преминаващите през територията на общината 1 първокласен път, 1 второкласен и 2 третокласни пътища дават възможност за прякото включване на общинските пътища към тях, които улесняват мобилността на хората и превозите. Общината ще продължи с активната си работа по ремонтните дейности на общинските пътища.
             Имаме проектна готовност за:
· „Рехабилитация на път KRZ1434 (/KRZ1433 Черноочене-Севдалина/-Бели вир-Каняк /KRZ1432/)”.
· „Рехабилитация на път KRZ1433/ І-5, (Черноочене-Железник) – Свободиново –граница общ.(Черноочене-Кърджали) – Севдалина –Чилик– /І-5/“
· Рехабилитация на път от Републикански път III-5071- с. Бостанци - с. Минзухар - с. Пчеларово до Републикански път I-5 
· „Рехабилитация на Път ІІ-58, Черна нива – Ново селище”
· „ Рехабилитация на път /ІІ-58, Черноочене-Габрово/-Даскалово-Зимница-
  Дядовско / „
· „ Рехабилитация на път /KRZ1432, Черноочене-Житница / -  Божурци
· „ Рехабилитация на път /KRZ1432, Черноочене-Житница/ - Каблешково“
· „Рехабилитация на път  Бакалите – Ненково“
4. Подобряване на физическата среда чрез благоустрояване и екологична инфраструктура
Имаме проектна готовност за:

· Корекция на дере Комунига II етап
· Благоустрояване на централните части на населените места в общината

· Изграждане на детски площадки

· Парк II етап- с. Черноочене център

· Изграждане на автогара с. Черноочене

· Корекция на дере в с. Лясково

5. Образователна инфраструктура
         Независимо от това, че съществено се промени реда за финансиране на дейностите по възпитанието, подготовката и обучението на деца и ученици в общинските училища, детските градини и обслужващи звена в системата на народната просвета чрез въвеждане на делегираните бюджети, ще бъдат положени усилия за осигуряване на качествено образование, съобразено с новите изисквания и динамиката на обществения живот, което не би могло да бъде осъществено без оптимизиране на училищната мрежа и обвързването му със социално - икономическите характеристики на общината.

Приоритет за община Черноочене е продължаване процеса на ремонт и модернизация на учебните заведения и детски градини, осигуряване на модерно оборудване в тях със средства както от общинския бюджет така и от Оперативните програми и Програмата за развитие на селските райони 2014-2020 г. на ЕС .
Приоритетни проекти:  
· "Реконструкция на СУ„ Христо Смирненски“, с. „Черноочене“, включващо: модернизация и внедряване на мерки за енергийна ефективност на сградния фонд и благоустрояване на дворни площи“  

· Подобряване на материалната база на ДГ в общината.
            6. Социална инфраструктура
Приоритет на община Черноочене е подобряване качеството на живот на населението на територията на община Черноочене с разкриване на нови работни места. Програмите, които подпомагат изграждането на подходяща и рентабилна здравна и социална инфраструктура, съвместима с бъдещите изисквания на населението са Оперативните програми и Програмата за развитие на селските райони 2014-2020 г. на ЕС. 
Към настоящия момент Община Черноочене планува реализирането на проекти за:

· Разкриване на Център за социални услуги в домашна среда

· Изграждане на дневен център за деца с увреждания – с.Черноочене

· Изграждане на дом за стари хора. 
7. Културна инфраструктура
Просветни и културни дейности общината развива чрез 4 читалища – в селата Черноочене, Габрово, Комунига, Пчеларово, като всяко едно от тях разполага с библиотека. Допълнително има изградени още 5 библиотеки в селата Петелово, Лясково, Бели вир, Минзухар и Паничково. Общината продължава с участието в проекта „Глобални библиотеки”. Община Черноочене предвижда реализирането на проекти за ремонтни дейности в читалищата в общината и изграждане на младежки център.
8. Спорт и спортна инфраструктура
Приоритет е ремонта и поддържането на наличните спортни съоръжения и изграждане на нови както и финансово подпомагане на спортни клубове регистрирани по ЗЮЛНЦ.

9.Туризъм
Реализиране на проекти за подобряване на туристическата инфраструктура на територията на община Черноочене по ОП „Регионално развитие”, социализация на природните и исторически, туристически обекти в община Черноочене, формиране на местен туристически продукт, осигуряващ „разпознаваемост” на общината на туристическия пазар чрез реализация на проекти свързани с туризма. Важна част от туристическата стратегия на общината ще имат дейностите, свързани с: 
· Рекламата на туристическия продукт – създаване на специален уеб-сайт
· Проучване на възможностите и ресурсите за развитие на туризъм

· Изграждане на екопътеки и достъп до туристически атракции 

· Поставяне на обозначителни табели и туристическа маркировка

· Изследване и мерки за опазване на местни животински и растителни видове

· Възстановяване дейността на етнографска музейна сбирка в с. Пчеларово. 
VІ.АДМИНИСТРАТИВНО ОБСЛУЖВАНЕ
За реализацията на качествено и достъпно административно обслужване Община Черноочене планира да осъществи следните дейности:

· разширяване на работата на Центъра за информация и услуги на гражданите, чрез услугата «Едно гише»,

· въвеждане на ефективно обслужване на гражданите на едно гише, т.е. издаването на документи с идентично съдържание от различни общински структури да се предоставят на едно и също място;

· автоматизиране на административното обслужване по гражданско състояние в кметствата, чрез закупуване и внедряване на необходимия софтуерен продукт;

· създаване на електронен регистър чрез цифровизация на семейните регистри;

· създаване на гише за обслужване на юридически лица;

· създаване на условия за получаване на услуги по електронен път;

· разширяване номенклатурата, услуги извършени в звено Местни приходи;
· изграждане и укрепване на административния капацитет на общинската администрация и оптимизиране на структурата и , планиране на обучения и обмяна на добри практики;

· определяне на ежегодни цели за администрацията и планиране на задачите и мерките за всички структурни звена;

· изграждане и укрепване на системата за предоставяне на публичните услуги на местната общност / граждани и бизнес/ базирана на законност, прозрачност, достъпност;

· създаване на системи за контрол върху качеството на предоставяните услуги;

· развитие на публично-частните партньорства;

· работа с кметовете на кметства ; 

· идентифициране, оценка и управление на рисковете, застрашаващи постигането на определените стратегически цели;

· развитие на адекватна и надеждна вътрешна система за финансово управление и контрол в общинската администрация, която ще позволи разумно, икономическо, ефикасно и ефективно планиране, разходване и отчитане на средствата от общинския бюджет за постигане на определените цели;

· разширяване прякото участие на гражданите и неправителствените организации;

· наблюдение и оценка на резултатите от изпълнението на политиките /стратегии, прогнози, планове/ и законодателството;

· други въпроси: приветлива администрация, работа с жалби на гражданите
VІІ.ОЧАКВАНИ РЕЗУЛТАТИ

1. Утвърдена общинска администрация, която извършва своята дейност прилагайки принципите на доброто управление - прозрачност и откритост, ефективност и ефикасност, предсказуемост и отчетност и принципите на законност, бързина, достъпност и икономичност на производството по предоставянето на тези услуги и която спазва изискванията за качествено и удобно за физическите и юридическите лица административно обслужване.

2. Високо качество и съкратени срокове на услугите , които се предоставят от общината.

3. Осигурена самостоятелност на кметовете при  вземане на решения от местно значение и гарантиране на изпълнението на техните предложения и идеи.  

4. Осигурена финансова стабилност чрез правилно планиране на приходите и разходите на финансовите средства на общината и тяхното законосъобразно разходване.

5. Ограничаване на  предпоставките за разрушаване и саморазрушаване на общинските имоти и инфраструктура и подобряване на стопанисването на общинската собственост чрез възможностите на публично - частното партньорство между общината и физически и юридически лица.

6.  Продуктивно взаимодействие в общинските съветници.

7. Ефективно сътрудничество с представителите на малкия и среден бизнес и земеделските производители.

8.  Подобрена и привлекателна социална и техническа инфраструктура, осигуряваща качествена и чиста жизнена среда, с добри условия за инвестиции.

9.  Постигнато високо ниво на хигиената и чистотата в населените места.

10. Добър обществения ред и гарантиране на собствеността на държавата, общината, юридическите и физическите лица на територията на общината.

11. Запазване и повишаване на качествата на услугите в сферата на доболничната медицинска помощ и възпитанието на децата в детските градини и училища.

VІІІ. ВИЗИЯ ЗА РАЗВИТИЕ НА ОБЩИНА ЧЕРНООЧЕНЕ ЗА ПЕРИОДА 

         2019-2023 г.
Политиката за развитие на общината ще се базира на реализирането на основните цели и конкретни действия залегнали в Програмата за управление, което може и трябва да ускори развитието на нашата общината. За това е необходимо всички ние - представителите на местната власт в общината, кметовете на населените места, общинските съветници, служителите в общинска администрация, представителите на местното самоуправление в лицето на общинските съветници да създадем по между си атмосфера на уважение и толерантност и да заработим в добро взаимодействие. Имайки предвид наличието на качествен човешки ресурс, с възможност за бързо усъвършенстване  и адаптиране към променящите се условия, природните и социално-иконмически дадености и постигнатите досега успехи, като кмет през следващия мандат ще насоча усилията си за реализиране на приоритетите заложени в програмата.
Настоящата Програма е дългосрочен стратегически документ за  реализиране на политиката за развитие на община Черноочене. Общинската администрация ще работи за постигане на основните цели през програмния период  2019-2023г. за подобряване качеството на живот във всички населени места на територията на общината и ограничаване на тяхното обезлюдяване.

В периода на изпълнение Програмата може да търпи промени и допълнения, а нейната реализация зависи от източниците на финансиране.

АЙДЪН ОСМАН
КМЕТ НА ОБЩИНА ЧЕРНООЧЕНЕ
…………………….

